ผมเป็นเหมือนตุ่มสิวมีหนองที่ขนตรงอวัยวะเพศชายแล้วคันมากๆครับ แต่ตอนแรกเหมือนหัวสิวอักเสบแต่วันนี้เหมือนมันแห้งๆเลยไม่คันแล้วพออาบน้ำพอเช็ดๆแล้วมันมีน้ำซึมๆผมเลยลองบีบ ข้างในมีเลือดคับผมก็ล้างๆๆถูสบู่(ข้างในรู้สึกเป็นก้อนนูนๆ) แบบนี้จะเป็นอะไรคับแค่สิวธรรมดาหรืออะไร ผมไม่เคยมีเพศสัมพันธ์นะครับ มันจะหายเองได้มั้ยต้องรักษายังไงบ้าง ตอนนี้กังวลมากครับ พึ่งเคยเป็นครั้งแรก มีตุ่มเดียว ลักษณะเหมือนสิวมากๆ
สวัสดีค่ะ ตุ่มสิวมีหนองที่ขน ตรงอวัยวะเพศชายดังกล่าว อาจเป็น1.รูขุมขนอักเสบจากการติดเชื้อแบคทีเรียหรือเชื้อรา อาจเกิดจากการถอนหรือโกนขน หรือการสวมใส่เสื้อผ้าที่รัดแน่นหรือมีเนื้อผ้าหยาบเกินไป ทำให้เสียดสีผิวหนังและเกิดการระคายเคือง อาการคือจะเป็นตุ่มแดงๆ และอาจมีหนองเกิดขึ้น ดูคล้ายสิว มีอาการเจ็บ และคันร่วมด้วย มักเกิดขึ้นหลายๆตุ่ม2. ซีสต์ไขมันผิวหนังขนาดเล็ก (sebaceous cyst หรือ epidermal inclusion cyst) จะคลำได้เป็นก้อนหรือตุ่มนิ่มๆ อาจพบรูเปิดจากก้อน หากบีบออกอาจเห็นมีสารสีขาวคล้ายเนย มีกลิ่นเหม็น3.หูดข้าวสุกเกิดจากการติดเชื้อไวรัส molluscum contagiosum virus ซึ่งติดต่อจากการสัมผัสผิวหนังที่มีรอยโรคโดยตรง ดังนั้นจึงติดต่อจากการมีเพศสัมพันธ์ ซึ่งหาก ไม่เคยมีเพศสัมพันธ์ ก็ไม่น่าใช่คะลักษณะของหูดข้าวสุก คือเป็นตุ่มนูนสีเหลืองหรือสีเนื้อ ผิวเรียบเป็นมันคล้ายไข่มุก ตรงกลางมีรอยบุ๋ม เมื่อกดหรือบีบให้แตก จะมีเนื้อเละๆ สีขาวคล้ายข้าวสุกไหลออกมา มักไม่มีอาการเจ็บหรือคันในเบื้องต้น ไม่ควรไปบีบหรือแกะตุ่มดังกล่าว เพราะไม่ว่าจะเป็นตุ่มที่เกิดจากสาเหตุใด ย่อมจะทำให้ผิวหนังมีบาดแผล เลือดจึงออกได้ดังกล่าวหากตุ่มที่เป็นอยู่นั้น ยังคงอยู่ไม่หาย หรือขยายใหญ่ขึ้น หรือมีจำนวนหลายตุ่ม ควรไปพบแพทย์เพื่อตรวจวินิจฉัยและรักษาตามสาเหตุนะคะ